-183- 



nìa vocatur : piscis est Dotto similis , sed colore obscurìori et ore am- 

 pliori , ad summum ponderis L nec admodum gustili jocundiis quando- 

 quidem tenaci carne est. 



Spinula nobis piscis est long-us ac teres , ad summum XXX libra- 

 rum. Puto hunc esse tóv y.i'j^oLkj'j quem Gaza latine vocat capitonem et 

 Joviiis mugilem, capitur hamatis resticulis, salubri mollique carne gratus. 



Lucius spinulae similis, sed exiguo capite ac rostro acuminato. Hunc 

 inter pisces saluberrimum audio et maximum Vili librarum pendere. 



JLurata, graece è y.(^\jc6zyjiz , piscis est paguro similis, verum ali- 

 quanto brevior ac squamis auro interlucentibus. Habet eundera cum 

 paguro aut paulo inferiorem in meusis locum. 



Trigla, vulgo graecum nomen servat, nam 'il 'lityXa est graecis, la- 

 tine Mulliis , piscis notissimus rubentibus squamis ac brevi corpore, no- 

 bis nunquam libras duas ac semisse excedit, grato sapore. 



Squilla quam nos caepe vocamus, piscis rubentioribus quam Trigla 

 squamis et aculeatis pinnis et multo maior, brevi corpore et immoderato 

 capite, precio par Paguro. 



A.nguillae ubique notae, sed qiiae in Mamertino freto omnium no- 

 bilissimae: ubi adipe insigni ac sapore jocu udissimo, quandoque in sum- 

 mo fluctu gladio percussae , sed ut plurimum ad littiis, quod Messanae 

 ac Peloro interiacet, eiectae capiuntur. Est oppidum quoddam haud pro- 

 cul a Peloro, Pharum dìctum , huius incolae rustici dum Messanam ve- 

 niunt redeuntne littorali itinere, retiatam ferunt perticam si ve retiariam 

 penulam , convoluto bacillo insutam , cujus iniectu nisam anguillam ca- 

 piunt. Haec nobis Inter pisces preciosissima et perinde aut divitibus aut 

 gulosis familiaris , si decem sit librarum venit aureo, sed XV librarum 

 pondiis ad summum aequat. Est Messanae intra murum littoralem, juxta 

 aedem carmelitanum fons tribus canalibus effluens , aqua salubri vulgo 

 puteum leonum vocant. In eo Anguillae minutissimae gignuntur : quas 

 in mare vicinum cum aqua fontis delatas in magnitudinem preciumque 

 crescere fama est. 



(sequitur) 



